Diari Oficial de la Generalitat Valenciana


Sumari del DOGV 3975, del 06-04-2001 (2001/1964)

ACORD de 31 de gener de 2001, de la Comissió Territorial d'Urbanisme de València, de la modificació número 9, alçàries i volumetria al carrer de Salvador Giner del Pla General d'Ordenació Urbana d'Alboraya.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3975

Data del DOGV
:   06-04-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/1964


Data del document
:   31-01-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Alboraia
    * pla d'urbanisme

ACORD de 31 de gener de 2001, de la Comissió Territorial d'Urbanisme de València, de la modificació número 9, alçàries i volumetria al carrer de Salvador Giner del Pla General d'Ordenació Urbana d'Alboraya. [2001/M1964]
  
Vist l'expedient remés per l'Ajuntament d'Alboraya referit a la modificació número 9 alçàries i volumetria al carrer de Salvador Giner del Pla General d'Ordenació Urbana, i de conformitat amb els següents:
  
Antecedents de fet
  
Primer
  
El projecte es va sotmetre a informació pública mitjançant acord del ple de l'ajuntament en sessió del dia 27 de juliol del 2000. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan amb data 28 de novembre de 2000. L'expedient té entrada en el registre de la Comissió Territorial d'Urbanisme de València amb data 4 de desembre de 2000.
  
Segon
  
El projecte consta de memòria justificativa i plans d'ordenació.
  
Tercer
  
L'objecte de la modificació és permetre que una parcel·la ubicada en zona de nucli antic (CAS) passa a tenir quatre alçàries en la façana que dóna al carrer de Salvador Giner (amb una alçària de cornisa d,11,8 m) i cinc alçàries en les façanes del cantó (amb una alçària de cornisa de 14,6 m), i, a més, que el vol permés dels balcons siga de 90 cm i que la longitud de balcons i balconades puga tenir el 100% de la façana.
  
El planejament vigent estableix per a la parcel·la citada les mateixes ordenances que per a la zona CAS que, en síntesi, estableixen que l'alçària màxima permesa és de IV plantes (amb una alçària de cornisa d'11 i 14 m), i es permet un vol per a balcons de 60 cm i es pot tenir la seua longitud el 60% de la façana.
  
La present modificació afecta els articles 6.7.1, 6.7.4.a), 6.7.6.a) i 6.7.7.a2), que només són aplicables a la parcel·la en qüestió, i queda l'articulat per a tota la zona CAS tal com està redactat en el planejament vigent. La redacció que s'addiciona queda com segueix:
  
Article 6.7.1. L'alçària de cornisa màxima de l'edificació i el nombre de plantes s'estableix d'acord amb:
  
 Núm. Alçària
  
 plantes de cornisa
  
c/ de Tavernes Blanques V 14,6 m
  
c/ de Salvador Giner fins una
  
longitud de 14 m mesura des de la
  
cantó de c/ de Tavernes Blanques V 14,6 m
  
c/ Salvador Giner IV 11,8 m
  
Article 6.7.4.a). Per damunt de l'alçària de cornisa, no permet la construcció de cobertes inclinades, si es realitzen baranes de coberta aquestes es realitzaran del tipus manyeria.
  
Article 6.7.6.a). La cara inferior del forjat de sostre de la planta baixa se situarà a 3 m de la cota de referència.
  
Article 6.7.7.a2). En façanes que donen a carrers, places o espais lliures públics d'amplària no inferior a 6 m:
  
- Balcons amb una longitud màxima de vol de 60 cm.
  
- Balconades amb una longitud màxima de vol de 60 cm.
  
- Miradors amb una longitud màxima de vol de 90 cm.
  
- Volades amb una longitud màxima de vol de 40 cm.
  
- Impostes, motlures, pilastres, recercats, faixes i la resta d'elements compositius amb una longitud màxima de vol de 15 cm.
  
La present modificació es justifica que el citat edifici ha sigut construït amb ciment aluminós, i està en tramitació la declaració de ruïna legal. El planejament vigent estableix que el citat edifici es troba en situació de fora d'ordenació diferida, no li és aplicable el règim de fora d'ordenació durant el període que li reste de vida útil a l'immoble.
  
4. Alboraya té el Pla General d'Ordenació Urbana aprovat definitivament per la Comissió Territorial d'Urbanisme amb data 18 de novembre de 1994.
  
5. La Comissió Informativa de la Comissió Territorial d'Urbanisme de València, en sessió del 25 de gener de 2001, va emetre informe relatiu al projecte que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment del que preceptua l'article 27 de la LRAU.
  
Tercer
  
La present modificació introdueix el manteniment d'una situació singular per a una parcel·la concreta, situació que d'altra banda ja existeix en l'actualitat, i es permet la seua vigència mentre dure la vida útil de l'edifici en qüestió. No obstant això, el citat tractament singular, cal dir que aquest ve motivat per una situació especial en res imputable als propietaris i els inquilins de l'immoble, sinó que es tracta d'una situació sobrevinguda i imprevisible, i és l'objectiu final que es persegueix el permetre que els inquilins de l'immoble puguen mantenir els seus drets.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió del 31 de gener de 2001, acorda:
  
Aprovar definitivament la modificació número 9 Alçàries i volumetria al carrer de Salvador Giner del Pla General d'Ordenació Urbana d'Alboraya.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de la present publicació.
  
Tot això sense perjuí que es puga exercir qualsevol altre recurs que s'estime oportú.
  
València, 31 de gener de 2001.- El secretari de la Comissió Territorial d'Urbanisme: José Manuel Palau Navarro.